《游小金山》
明代·谢邦信

小金山寺山气幽，山下长江带寺流。锦石苍松常入梦，野袍芒寺恰宜秋。

杜陵多难常忧世，触武无能自白头。回首昔游已陈迹，牙樯飞旆晚悠悠。

作者简介：谢邦信，字谕卿。东莞人。明武宗正德十四年（一五一九）举人，世宗嘉靖五年（一五二六）进士。除江西上高令，迁南评事，谪柳州判官，转江西赣州府通判、福建建宁府同知。著有《石涌集》、《谢氏箧中集》。民国《东莞县志》卷五八、民国张其淦辑《东莞诗录》卷一一有传。